

V. Mačeka 48, Karlovac

BROJ: 05-19-219-1

Karlovac, 17. listopada 2019.g.

 Sukladno čl. 17. Zakona o zaštiti prijavitelja nepravilnosti (NN 17/19), članka 6. Pravilnika o postupku unutarnjeg prijavljivanja nepravilnosti i imenovanju povjerljive osobe Zavoda za hitnu medicinu Karlovačke županije (Broj:05-19-179/01 od 12. kolovoza 2019.g.), i članka 29. Statuta Zavoda za hitnu medicinu Karlovačke županije, ravnatelj Nikša Antica, dipl. iur., dana 17. listopada 2019. godine, donosi

ODLUKU

o imenovanju povjerljive osobe za prijavu nepravilnosti

**I. Valentina Suratlić,** mag. iur., zaposlena na radnom mjestu više stručne savjetnice, imenuje se za povjerljivu osobu za prijavu nepravilnosti u Zavodu za hitnu medicinu Karlovačke županije.

**II. Memsud Muhedinović,** bacc. med. techn.,zaposlen na radnom mjestu glavnog tehničara, imenuje se za zamjenika povjerljive osobe za prijavu nepravilnosti Zavoda za hitnu medicinu Karlovačke županije.

**III.** Povjerljiva osoba odnosno njezin zamjenik dužna je:

* zaprimiti prijavu nepravilnosti
* ispitati prijavu nepravilnosti najkasnije u roku od šezdeset dana od dana zaprimanja prijave
* bez odgode poduzeti radnje iz svoje nadležnosti potrebne za zaštitu prijavitelja nepravilnosti ako je prijavitelj nepravilnosti učinio vjerojatnim da jest ili bi mogao biti žrtva štetne radnje zbog prijave nepravilnosti
* prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem
* obavijestiti prijavitelja nepravilnosti, na njegov zahtjev, o tijeku i radnjama poduzetima u postupku i omogućiti mu uvid u spis u roku od trideset dana od zaprimanja zahtjeva
* pisanim putem obavijestiti prijavitelja nepravilnosti o ishodu postupka iz stavka 1. ovoga članka odmah nakon njegova završetka
* pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama u roku od 30 dana od odlučivanja o prijavi
* čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno zakonu.

**IV**. Povjerljiva osoba odnosno njezin zamjenik trebaju svoje dužnosti obavljati zakonito i savjesno i ne smiju zlouporabiti svoje ovlasti na štetu prijavitelja nepravilnosti.

**V**. Ova Odluka stupa na snagu danom donošenja.

**VI.** Ova Odluka objavit će se na oglasnoj ploči Zavoda za hitnu medicinu Karlovačke županije.

 **RAVNATELJ**

Nikša Antica, dipl. iur.